**भारत सरकार**

**सड़क परिवहन और राजमार्ग मंत्रालय**

**राज्‍य सभा**

**अतारांकित प्रश्‍न सं. 575**

**सोमवार, 21 नवम्‍बर, 2016/30 कार्तिक, 1938 (शक)**

**मध्य प्रदेश में राष्ट्रीय राजमार्गों पर कोटिंग का नवीकरण**

575. श्री विवेक के तन्खा:

क्या सड़क परिवहन और राजमार्ग मंत्री यह बताने की कृपा करेंगे कि:

(क) क्या केन्द्र सरकार का मध्य प्रदेश में राष्ट्रीय राजमार्गों पर कोटिंग नवीकरण के लिए कोई कार्यक्रम/नीति है;

(ख) यदि हां, तो तत्संबंधी ब्यौरा क्या है और राज्य में राष्ट्रीय राजमार्गों पर कोटिंग का नवीकरण कितने अंतराल के बाद किया जाता है;

(ग) क्या राज्य में राष्ट्रीय राजमार्गों पर कोटिंग का नवीकरण करने में कोई विलंब हुआ है और यदि हां, तो कब तक कोटिंग का यह कार्य पूरा हो जाएगा; और

(घ) यदि नहीं, तो राज्य में राष्ट्रीय राजमार्गों पर कोटिंग का नवीकरण न किए जाने के क्या कारण हैं?

**उत्‍तर**

**सड़क परिवहन और राजमार्ग मंत्रालय में राज्‍य मंत्री**

**(श्री मनसुख एल. मांडविया)**

**(क) एवं (ख):** मंत्रालय निधियों की उपलब्‍धता एवं पारस्‍परिक प्राथमिकता के आधार पर 3-5 वर्षों के अंतराल में नवीकरण कार्यक्रम शुरू करता है ।

**(ग) एवं (घ):** मंत्रालय ने निधियों की समग्र उपलब्‍धता के आधार पर मध्‍य प्रदेश राज्‍य में वर्ष 2016-17 के लिए 29.89 करोड़ रु. की राशि के साथ 61.2 किमी लंबे खंड के लिए वार्षिक नवीकरण कार्यक्रम को अंतिम रूप प्रदान किया है ।

\*\*\*\*\*